b"\n_START_ARTICLE_\nGigil\n_START_PARAGRAPH_\nAng gigil ay isang salitang Tagalog hindi maisalinwika nang tuwiran sa ibang mga wika. Inilalarawan ng salitang ito ang masidhing damdamin kapag nakaharap ka sa isang bagay o tao na nawatasan mo na napaka kaibig-ibig. Ang damdamin ay karaniwang mapuspos o nakapananaig, kaya\xe2\x80\x99t hindi mapigilan._NEWLINE_Isang halimbawa nang reaksiyong ito ay ang pagka nakatagpo ka ng isang batang nakakatuwa ang hitsura kung kaya't nais mo itong kurut-kurutin sa pisngi o kaya ay kagatin dahil sa kasiyahan. Bagaman mayroon itong positibong diwa, mayroon din itong negatibong konteksto. Bilang halimbawa ng negatibong diwa ay ang kapag nanggagalaiti o galit na galit ang isang tao sa isang kapwa tao, bagay, o sitwasyon. Kung minsan ang negatibong reaksiyong ito may kasamang matahimik na pagngangalit ng mga ngipin at mahigpit na pagtitiim ng mga bagang dahil sa pinipigil na emosyon na namumuo at nararamdaman sa loob ng dibdib, na kinasasamahan ng pangangatal."